Andrei Aleksandrovitš Romanov

Andrei Aleksandrovitš Romanov (); (24. tammikuuta (J: 12. tammikuuta) 1897 Talvipalatsi, Pietari, Venäjän keisarikunta – 8. toukokuuta 1981 Faversham, Yhdistynyt kuningaskunta) oli venäläissyntyinen ruhtinas.  
pienoiskuva|Veljekset Nikita, Fjodor ja Andrei vuonna 1904

 Suku 
Hän oli suuriruhtinas Aleksandr Mihailovitš Romanovin ja suuriruhtinatar Ksenia Aleksandrovna Romanovan poika. Andreilla oli vanhempi sisar Irina sekä viisi nuorempaa veljeä Fjodor, Nikita, Dmitri, Rostislav ja Vasili. Andrein äidinisä oli keisari Aleksanteri III, ja isän puolelta hän oli keisari Nikolai I:n pojan Mihailin pojanpoika, koska vanhemmat olivat pikkuserkkuja. Hänen arvonimensä oli Aleksanteri III:n vuonna 1885 antaman säädöksen mukaan Keisarilllisen veren ruhtinas eikä suuriruhtinas.Sebag Montefiore, Simon: Kolmas näytös: Rappio. Kolmas kohtaus: Kolossi. Romanovit 1613–1918. WSOY, 2016. S. 578 alaviite ISBN 978-951-0-42550-3  

Hänen isovanhempiaan olivat keisari Aleksanteri III ja keisarinna Maria Fjodorovna. Andrein setä oli Venäjän viimeinen keisari Nikolai II.  

Andrei Aleksandrovitš syntyi Talvipalatsissa vuonna 1897 vanhempiensa toisena lapsena ja vanhimpana poikana.
Perhe vietti paljon aikaa Etelä-Ranskassa ja Biarritzissa vuoden 1906 jälkeen, kun isä Aleksandr oli riidoissa Nikolai II:n kanssa tämän poliittisten päätösten takia. 

Andrei liittyi Venäjän keisarilliseen laivastoon isänsä suuriruhtinas Aleksandr Mihailovitšin alaisuudessa. Myöhemmin hänestä tuli Chevalier-kaartin kornetti ja luutnantti, josta hän erosi omasta pyynnöstään 16. kesäkuuta 1917. 
 Maanpako 
Lokakuun vallankumouksen aikana vuonna 1917 Andrei vangittiin Krimillä vanhempiensa, isoäitinsä ja eräiden muiden Romanov-suvun jäsenten kanssa suuriruhtinas Pjotr Nikolajevitšin Dulberin palatsiin Jaltalle.    

Yhdessä isänsä ja vaimonsa kanssa hän lähti Krimiltä 11. joulukuuta 1918 Britannian kuninkaallisen laivaston HMS Forsyth-aluksella.    

Andrein äiti ja sisarukset sekä 50 Romanov-suvun jäsenen kuten leskikeisarinna Maria Fjodorovnan, suuriruhtinaat Nikolai Nikolajevitš ja Pjotr Nikolajevitš puolisoineen ja lapsineen, Feliks Jusupov ja Irina Jusupova perheineen sekä heidän seuralaistensa 11. huhtikuuta 1919 Venäjältä Maria Fjodorovnan sisaren, kuningatar Alexandran puolison kuningas Yrjö V:n lähettämällä brittiläisellä sotalaiva HMS Marlborough’lla Jaltalta Mustanmeren yli MaltalleSebag Montefiore, Simon: Kolmas näytös: Rappio. Neljäs kohtaus: Venäjänmaan isäntä. Romanovit 1613–1918. WSOY, 2016. S. 800. ISBN 978-951-0-42550-3 ja sieltä edelleen Pariisin kautta Englantiin.    

Vuonna 1949 Andrei Aleksandrovitš muutti Kentin Favershamiin vanhaan kartanoon, jonka omisti hänen toisen vaimonsa perhe. Andrei sai myöhemmin Johanniittain ritarikunnan kunniamerkin.

Ruhtinas Andrei Aleksandrovitš Romanov kuoli 84-vuotiaana toukokuussa 1981 Favershamissa ja hänet haudattiin paikalliselle hautausmaalle.

Avioliitot ja jälkeläiset
Andrei Aleksandrovitš avioitui morganaattisesti donna Elisabettan, Sasso-Ruffon herttuattaren (1886–1940) kanssa kesäkuussa 1918 suuriruhtinas Mihail Nikolajevitšin perheen Ai-Todorin kesäpalatsin kotikirkossa Krimillä. Puoliso oli italialaisen Ruffon herttua Fabrizion ja ruhtinatar Natalia Meštšerskin tytär. 

Heille syntyi kolme lasta: 

 Xenia (1919–2000), meni naimisiin 1945 Calhoun Ancrumin (1915–1990) kanssa, ero 1954. Toisessa avioliitossa 1958 Geoffrey Toothin (1908–1998) kanssa. Avioliitot olivat lapsettomia.
 Mihail (1920–2008), meni naimisiin 1953 Esther Murphyn (s. 1921) kanssa, ero 1953. Toisessa avioliitto 1954 Shirley Crammondin (1916–1983) kanssa. Kolmas avioliitto 1993 Giulia Gemma Crespin (s. 1930) kanssa. Näistä avioliitoista ei syntynyt lapsia.
 Andrei (1923–2021), meni naimisiin 1951 Jelena Konstantinovna Durnevan (1927–1992) kanssa, ero 1959. Toinen avioliitto 1961 Kathleen Norrisin (1935–1967) kanssa. Kolmas avioliitto 1969 Inez von Bachelinin (s. 1930) kanssa. Heille syntyi kolme lasta. Useimmat keisari Nikolai I:n jälkeläisistä ovat 31. joulukuuta 2016 lähtien tunnustaneet hänet Romanov-suvun päämieheksi.

Elisabettan kuoltua syöpään vuonna 1940 Andrei avioitui vuonna 1942 englantilaisen Nadine McDougallsin (1908–2000) kanssa. 

Heille syntyi lapsi:

 Olga (s. 1950), meni naimisiin 1978 Thomas Mathew'n (s. 1945) kanssa, ero 1989. Heille syntyi neljä lasta.

 Lähteet 

Luokka:Romanov-suku
Luokka:Vuonna 1897 syntyneet
Luokka:Vuonna 1981 kuolleet